**«Білім мен кәсіби дағдылар - мектепке дейінгі білім берудің заманауи жүйесінің негізгі бағыт-бағдарлары»**

**Жиенбаева С. Н.**

п. ғ. д., профессор, Қазақ ұлттық қыздар

педагогикалық университетінің

психология және педагогика

факультетінің деканы

Еліміздегі білім берудегі қазіргі заманғы өзгерістер, педагогикалық кәсіпте жаңа перспективаларға жол ашады. Білім беруді жаңа мазмұнмен толықтыру, педагог-кадрларды даярлауға қойылатын жаңа талаптар, кәсіби білім берудің рөлін арттырады және оны сапала тұрғыда өзгертуді талап етеді. Алдыңғы қатарға білім беру мекемесі аясындағы педагогикалық үдерісті ұйымдастырудағы тәсілді өзгерту, білім алушылардың оқу, басқа адамдармен байланыс орнату біліктілігін қалыптастыру бағытындығы біілім беру бағдарламаларын өзгерту ұсынылады. Аталған біліктерді білім алушылар педагогпен бірлескен іс-әрекетте меңгереді. Сондықтан, қазіргі кезде жоғары оқу орындарында педагог-кадрларды даярлаудың тиімділігін және арттырудың қажеттілігі ерекше байқалады. Мектепке дейінгі білім беру саласында мамандарды даярлау, жоғары оқу орындарында мектепке дейінгі және біртұтас білім беру жүйесінің алдына қойылған міндеттерді және мектепке дейінгі жас кезеңінің бірегейлігін ескере отырып, жүзеге асырылады. Оқу пәндерінің мазмұнындағы өзгерістер, жоғары оқу орындарында педагогтарды даярлау технологиясын өзгертуді және трнаформациялауды талап етіледі. Қазіргі кезде мектепке дейінгі білім беру саласында жетекші мамандар ретінде, жоғары кәсіптік педагогикалық білімі бар мамандар алынады.

Қазақстан Республикасында білім беруді 2011-2020 жылдарға дамытудың Мемлекеттік бағдарламасы бізге біршама кеңейтілген нұсқада ұсынылған. Педагогикалық білім беруді жақсарту мақсатында педагогикалық мамандықтар бойынша кадрлар даярлауды жүзеге асыратын жоғары оқу орындары мен колледждерді бейіндеу жүргізілетін болады. Бұл үшін педагогтер даярлауды жүзеге асыратын жоғары оқу орындары мен колледждерге қойылатын біліктілік талаптары күшейтілетін болады..» [1]. Қазақстан Республикасында білім беруді және ғылымды дамытудың 2020 – 2025 жылдарға арналған мемлекеттік бағдарламасы(қала мен ауыл арасындағы білім сапасындағы айырмашылықты азайту, мұғалімнің білімін жаңарту, білім беруді интернационализациялау, зерттеу мен дамуды ынталандыру, QSWUR-ге университетке түсу)

* НАО-ға көшу университеттің құзіреттілігін және кірісті әртараптандыруды кеңейтеді.
* Университеттердің халықаралық бәсекеге қабілеттілігін арттыру және академиялық үздік 10 жоғары оқу орнын таңдау жобасы.
* Грант құнын ұлғайту (профессор-оқытушылар құрамының, жоғары оқу орындарының қызметкерлерінің жалақысының өсуі, әлеуметтік пакеттер, біліктілікті арттыруға арналған қаражат) мәселелері қарастырылған. Студенттерді педагогикалық іс-әрекетке даярлаудың жалпы мәселелерін зерттеуге К.М.Дурай-Новакова[5], Л.А.Кандыбович[5], В.А.Сластенин[6] және т.б. еңбектері арналған. Аталған зерттеулерде кәсіби даярлаудың мазмұнындағы жалпы теориялық тәсілдерді зерттеуге, педагогтардың тұлғасын қалыптастыруды, студенттердің педагогикалық білім, білік және дағдыларын қалыптастыруды зерттеуге ерекше зейін аударылды. Алайда, аталған жұмыстарда мектепке дейінгі балалармен өзара әрекеттестікке студенттерді кәсіби даярлауды ұйымдастыруға жеткіліксіз назар аударылды.

Мамандарды кәсіби даярлаудың қазіргі сатысында жаңа тұғыр, құзыреттілік (практикалық-бағдарланған) тұғыр пайда болады, ол алдыңғы сатылардың жетістіктерін интеграциялауда және баламен тұлғалық-бағдарланған өзара әрекеттестікте көрінеді.

Педагогтің баламен «субъект-субъектілі» өзара әрекеттестік ретінде қарым-қатынастың мәні, отандық зерттеушілердің еңбектерінде ашып қарастырылады (Б.Г.Ананьев, A.A. Бодалев, Л,С. Выготский және т.б.). Баланың тұлғалық дамуының базисі қалаған кезде, яғни онтогенездің ерте сатыларындағы педагогикалық өзара әрекеттестіктің рөлі мен мәнін Л.И. Божович, JT.C. Выготский, А.В.Запорожец, М.И. Лисина, В.С.Мухина, А.Г.Рузская, Т.А.Репина, Е.О.Смирнова және т.б. қарастырады.

Бүгінгі таңда көпдеңгейлі жүйесіне өту арқылы (бакалавр-магистр-доктор), білім беру бағдарламаларының және кәсіби біліктіліктің салыстырмалы классификаторларын (біліктіліктің бірыңғай Еуропалық аясына, ЕРК негізделетін) және білім туралы өзара танылған құжаттарды беруді айқын және ашықету ұсынылады, яғни қызығушылық танытқан барлық тараптарға түсінікті ету ұсынылады. Келісімге келудің мәнін келесі үлгіде құрастырға болады: Болон үдерісінің қатысушысы – кез келген елде берілген білім туралы құжаттардан, бітіруші түлектің қандай дәрежеде (қаншалықты терең) нені үйренгені, қандай кәсіби әрекеттерді орындауға қабілетті болатыны және қандай жұмыс орындарына қабылдануы айқын болуы қажет. Оқыту нәтижелерін студенттің білім беру бағдарламасын аяқтағаннан кейін (немес оның бір бөлігін) көрсете алатын, білім, біліктер және дағдылардың, қабілеттері мен тұлғалық сапаларының динамикалық жиынтығы болып табылатын құзыреттіліктердің көмегі арқылы сипаттау ұсынылады. Қазақстандағы мектепке дейінгі ұйымдарға маман даярлауда педагогикалық білім беру мәселелері:

* Жоғары оқу орындарындағы ескі бағдарламалар (болашақ педагогикалық мамандықтар атласы бойынша дайындық жеткіліксіз);
* Оқыту технологияларының ескіруі;
* Мектепке дейінгі ұйымдармен байланыстың жоқтығы, ЖОО мен мектепке дейінгі ұйым арасындағы интеграцияның нашарлығы;
* Онлайн оқытудың және техникалық жабдықтардың экожүйесінің жоқтығы;
* ПОҚ-тың қартаюы, жас оқытушылардың үлесі төмен;
* Менеджменттің ескірген тәсілдері: прогрессивті емес ұйымдық құрылым (кадрлар бөлімі, оқу бөлімдері, факультеттер, кафедралар), маркетингтік жылжудың жоқтығы;
* Педагогикалық якорьлық зерттеу тақырыптарының болмауы. Мектепке дейінгі оқыту және тәрбиелеу білім беру бағдарламасы бойынша маман дайын дайындаудағы инновациялық бағыттары мынандай: Мектепке дейінгі оқыту және тәрбиелеу мамандығы бойынша инновациялық бағдарламалар дайындау;
* Білім беру бағдарламаларының академиялық көшбасшысын белгілеу;
* Мектепке дейінгі тәрбиелеу және оқыту стандарты, үлгілік бағдарламасын сабақтастыра отырып, әлемдік тәжірибелерді ескеріп, қазіргі заман талабына сай пәндер енгізу;
* Мектепке дейінгі үйым, колледждермен, аймақтық білім басқармаларымен стратегиялық серіктестікті құру;
* Мектепке дейінгі ұйымға педагогикалық маман дайындауда жоғары оқу орнының экожүйесін құру;
* Онлайн оқытуды ұйымдастырудың тиімді платформасын және технологиясын дайындау;
* халықаралық серіктестерді көбейту.

Білім беру бағдарламасы студенттің білім алу траекториясын таңдауына бойынша бітіруші студент жалпы құзыреттілік және пәндік құзыреттілікті меңгереді. Жалпы құзыреттілік және пәндік құзыреттілікті меңгерумен байланысты болады. Жалпы құзыреттілікке құралдық құзыреттілік, жүйелілік және тұлғаралық құзыреттіліктердің жиынтығынан құралады. 2020-2025 мемлекеттік бағдарламаларда жоғары оқу орындарының білім беру бағдарламаларын дайындауда автономия берілуі, еркіндігін әрі қарай кеңейту қарастырылған. Осындай қағидаттар еңбек нарығының қажеттіліктерін, ғылыми және білім беру дәстүрлерін, өзіндік әдістемелік жаңалықтарды (инновациялар) ескере отырып, жаңа білім беру бағдарламасын құрастыруға мүмкіндік береді. Бұл өз кезегінде қазақстандық білім беру бағдарламаларының бәсекелестігіне және алуан түрлілігіне әкеледі. Мұнда еуропалық бағдарламалармен сәйкес келетін білім беру бағдарламаларын құрудың мүмкіндігінің негізі қаланады. Бүгінгі күні 6В012-Мектепке дейінгі оқыту және тәрбиелеу білім беру бағдарламасы инновациялық бағытта өзгеріс жасалды. Қазіргі заман талабына қарай «Ұрпақтар психологиясы», (Психология поколений), «Эмоциональды интеллект» (Эмоциональный интеллект), «Заманауи және ұлттық білім беру тренттері» (Глобальные и национальные тренды образование), «Білім берудегі цифрлық технология» (Цифровые технологии в образовании), «Data талдаулар» (Data аналитика), «Жобаларды басқару» (Управление проектами), « білім беру стартаптарын құру: идеядан жүзеге асыруға дейін» (Создание образовательного стартапа: от идеи до реализации)», «Білім берудегі кәсіпкерлік», (Предпринимательство в образовании), «Балабақшадағы STEM-технология» (STEM-технология в детском саду), «Балабақашадағы ритмопластика» (Ритмопластика дошкольной организации), «Қауіпсіздік» және т.б.

Биылғы жылы Мектепке дейінгі оқыту және тәрбиелеу сертификацияланған қайта даярлау курсының білім беру бағдарламасы, яғни педагогикалық білім берудің пост-димломдық бағдарламасы, 1 жылға арналады. Мектепке дейінгі ұйымдарда педагогикалық мамандық емес және мектепке дейінгі білім беру маманы емес кадрлар саны жылдан жылға көбеюде. Сондықтан осындай мамандарды қайта даярлауға арналған серификатталған курстар өткізіледі. Сіздерге бұл курстың мақсаты және пәндері ұсынылып отыр. Тағы бір атып кететін жәйт, «Білім беру көшбасшысы» (Лидерство в образование) магистратура ашылып отыр. Сондай-ақ, педагог кадрлардың біліктілігін арттыратын арнайы курс­тар мен семинарлар ұйым­дастыру педагогикалық жоғары оқу орындарының құзырына берілу керек. Аталған деңгейлер жүйесінде жемісті еңбектің жетістігін көр­гіміз келсе, ең ал­ды­мен кадр мәселесін реттеп алуы­мыз керек.