**«Рухани жаңғыру» мемлекеттік бағдарламасын іске асыру аясында рухани-адамгершілікке және отансүйгіштікке тәрбиелеудің негізі ретінде мектеп жасына дейінгі балаларды дәстүрлі құндылықтарға баулу»**

**Жолбарысова Мөлдір Айтқалиқызы,**

ШҚО, Өскемен қаласындағы № 13 «Дария»

балабақша-бөбекжайының директоры

Шығыс Қазақстан облысы, Өскемен қаласы әкімдігінің № 13 «Дария» балабақша-бөбекжайы Елбасының 2018 жылдың 21 қарашасында жарияланған «Болашаққа бағдар: Рухани жаңғыру» бағдарламасының жалғасы болып табылатын «Ұлы даланың жеті қыры» мақаласында айқындалған міндеттерді жүзеге асыру барысында мектеп жасына дейінгі балаларды тәрбиелеу мен оқытуда әр түрлі жұмыс түрлерін өткізіп келеді.

Ұлы дала кеңістігінен шыққан өркениеттік жетістіктерді ұмытпау әрі дәріптеу, ата-бабаларымыздың сан ғасырлық мұрасындағы ұлттық құндылықтарымызды өскелең ұрпақ бойына сіңіру мақсатында салт- дәстүр, ұлттық ойындар, ақбауыр, асық ойындары мектеп жасына дейінгі балалар арасында ұйымдастырылып тұрады.

Қазіргі таңда №13 «Дария» бөбекжай-балабақшасының жұмыс барысында «Рухани жаңғыру» бағдарламасы аясында этнопедагогика элементтерімен қатар көнені жаңғыртып аң стиліне жақын келетін асық терапиясын бала тәрбиесінде пайдаланып келеді. Балабақша асықты тек қана ойын құралы ретінде емес, білім берудің бес саласында да тиімді қолданады. Асық терапиясы бала денсаулығына өте пайдалы.Баланың логикалық ойлауы, көзбен көру арқылы есте сақтау қабілетінің артуына, эстетикалық талғамдарының дамуына және бір-бірімен бәсекелесіп орындау барысында шапшаңдыққа үйренуіне пайдасы мол.Осыған орай мектепке дейінгі ұйымда асық терапиясы кабинеті ашылды.

Балабақшада «Ұлы даланың жеті қырын» ұлықтайтын, туған жерінің тарихын білуге, құндылықтарын қастерлеуге шақыратын, «Рухани жаңғыру» музейі ашылды. Мектеп жасына дейінгі балалар музейге саяхат барысында төл тарихымызға тереңнен үңіледі.

Сонымен қатар республикалық челленжді Алматы облысы Қаратал ауданы Үштөбе қаласындағы №97 балабақшасынан қабылдап алып, Ұлы даланың жеті қырының үшінші қыры еліміздің рухани байлығы «Аң стиліне» тереңнен тоқталып зерделеп, челленжді Нұр-Сұлтан қаласындағы № 35 «Ертегі» балабақшасына жолдады.

Қазақстан Республикасының Президенті Қасым-Жомарт Тоқаев Қазақстан халқына Жолдауында Үкіметке 2020 жылы ақын және ағартушы Абай Құнанбайұлының мерейтойын жоғары ұйымдастырушылық және мазмұнды деңгейде атап өту туралы тапсырма берді.

Осыған орай №13 «Дария» бөбекжай-балабақшасында Абай Құнанбайұлының 175 жылдығына арналған «Абай жаққан бір сәуле» атты мәнерлеп оқу байқауы өтті.

Балабақша тәрбиеленушілері мен тәрбиешілері бірлесе отырып Ұлы ақынның рухани мұрасын насихаттау және мектеп жасына дейінгі балалардың поэзияға деген қызығушылығын арттыру мақсатында Абай атамыздың өмірінен сахналық қойылым көрсетті.Байқауға төрт жастан бес жасқа дейінгі және бес жастан алты жасқа дейінгі 28 мектеп жасына дейінгі балалар қатысып өз өнерлерін көрсетті.

Мектепке дейінгі ұйымдар арасындағы іс-тәжірибиемен бөлісу мақсатында қала балабақшаларының басшыларына арналған «Рухани жаңғыру», «Асық ойна-және ойла» атты қалалық семинарлар өткізіліп, оған қырықтан аса директор қатысты.

Ұлы даланың жеті қырын білетін, тарихымызды, салт-дәстүрімізді құрметтейтін, патриоттық сезімі қалыптасқан ұлағатты ұрпақ тәрбиелеу басты мақсаттарымыздың бірі.